CELEX: C2005/229/09
Language: el
Date: 2005-09-17 00:00:00
Title: Υπόθεση C-253/05: Προσφυγή του Επιτροπής των Ευρωπαϊκών Κοινοτήτων κατά του Βασιλείου των Κάτω Χωρών που ασκήθηκε στις 15 Ιουνίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/4
            
         Προσφυγή του Επιτροπής των Ευρωπαϊκών Κοινοτήτων κατά του Βασιλείου των Κάτω Χωρών που ασκήθηκε στις 15 Ιουνίου 2005
   (Υπόθεση C-253/05)
   (2005/C 229/09)
   Γλώσσα διαδικασίας: η ολλανδική
   Η Επιτροπή των Ευρωπαϊκών Κοινοτήτων, εκπροσωπούμενη από τους Μηνά Κωνσταντινίδη και Pieter Van Nuffel, άσκησε στις 15 Ιουνίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά του Βασιλείου των Κάτω Χωρών.
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Βασίλειο των Κάτω Χωρών, εμποδίζοντας, μέσω της ρυθμίσεως Convenant Verpakkingen III, τη διάθεση στην ολλανδική αγορά συσκευασιών για ποτά οι οποίες προέρχονται από άλλα κράτη μέλη και πληρούν τις ουσιώδεις απαιτήσεις της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (1), παρέβη τις υποχρεώσεις που έχει από το άρθρο 18 της οδηγίας αυτής·
            
         
               —
            
            
               να καταδικάσει το Βασίλειο των Κάτω Χωρών στα δικαστικά έξοδα.
            
         Ισχυρισμοί και κύρια επιχειρήματα:
   Η ολλανδική ρύθμιση περιλαμβάνει ένα σαφές εμπόδιο για το ενδοκοινοτικό εμπόριο μπύρας, αναψυκτικών και νερού σε μιας χρήσεως συσκευασίες από πλαστικό ή γυαλί οι οποίες έχουν ήδη τεθεί στην αγορά σε άλλο κράτος μέλος. Η Επιτροπή θεωρεί ότι το πιο πάνω εμπόδιο του εμπορίου αντίκειται στο άρθρο 18 της οδηγίας 94/62, το οποίο ορίζει ότι «[τ]α κράτη μέλη δεν εμποδίζουν τη διάθεση στην αγορά στο έδαφός τους των συσκευασιών που είναι σύμφωνες με τις διατάξεις της παρούσας οδηγίας».
   Οι συσκευασίες που έχουν ήδη τεθεί στην αγορά σε άλλο κράτος μέλος θεωρείται ότι πληρούν τις ουσιώδεις απαιτήσεις της οδηγίας· ως εκ τούτου, δεν μπορεί να εμποδιστεί η εμπορία τους στην εσωτερική αγορά.
   
      (1)  ΕΕ L 365, σ. 10.